# La gran dimissió

La Gran Dimissió (en anglès, "Great Resignation" o "Big Quit") fa referència a la tendència actual que els empleats deixin voluntàriament la seva feina, des de la primavera 2021 fins a l'actualitat, com a reacció a la pandèmia de COVID-19. El terme la Gran dimissió va ser encunyat probablement per Anthony Klotz, un professor d'administració a la Mays Business School de la Universitat de Texas A&M.

## Antecedents

De desembre de 2000 fins l'inici de la pandèmia de COVID-19, l'índex d'abandonament de la feina als Estats Units mai va superar el 2,4% de la població activa. Un índex d'abandonament alt indica que els treballadors confien en que podran trobar feines millor pagades, cosa que acostuma a coincidir amb períodes d'estabilitat econòmica i taxes d'atur baixes (alta ocupació). Per contra, en períodes d'atur elevat, la taxa d'abandonament tendeix a baixar, coincidint amb una caiguda de les contractacions. Per exemple, durant la Gran recessió del 2008, l'índex d'abandonament als EUA es va reduir del 2,0% al 1,3%, mentre les contractacions queien del 3,7% al 2,8%.
A l'inici de la pandèmia de COVID-19, l'índex d'abandonament als EUA va seguir aquest patró. Als mesos de març i abril de 2020 es va arribar a una xifra record de 13,0 i 9,3 milions de treballadors (8,6% i 7,2%) acomiadats, i la taxa d'abandonament va caure al 1,6%, el mínim dels últims set anys. Una gran part dels acomiadaments van afectar les dones, que constitueixen un percentatge molt gran dels sectors més afectats pels confinaments, com el dels serveis i de la cura d'infants.
Tanmateix, a mesura que continuava la pandèmia, un elevat nombre de treballadors han començat a abandonar les seves feines. Això s'ha produït malgrat que la demanda de treballadors és alta i la taxa d'atur també.

## Causes

La pandèmia de COVID-19 ha permès als treballadors replantejar-se la seva carrera, condicions de treball i objectius a llarg termini. Quan les empreses han volgut que els seus treballadors tornessin a treballar presencialment, els treballadors desitjaven mantenir la llibertat de seguir treballant des de casa. Amb el treball telemàtic, també van aconseguir la flexibilitat horària que, segons un estudi de Bankrate d'agost de 2021, és la raó principal per a buscar una nova feina. A més, molts treballadors, especialment en els grups d'edat més joves, cerquen un millor equilibri entre la vida laboral i la personal.

## Impactes
### Europa

És a Alemanya on s'han produït més abandonaments en connexió amb la pandèmia de COVID-19, arribant a un 6,0% dels treballadors. Darrera van el Regne Unit, amb un 2,9% i França, amb un 2,3%.

### Estats Units

L'abril 2021, mentre la taxa de vaccinació s'incrementava, es va dectectar que la Gran Dimissió estava començant als EUA. Aquell mes, és va assolir la xifra record de 4 milions d'estatunidencs que van renunciar a la seva feina. Segons el Work Trend Index 2021 de l'empresa Microsoft, més de 40% de la població activa estava considerant deixar la seva feina durant l'any 2021.
El juny de 2021, uns 3,9 milions d'estatunidencs van deixar les seves feines.

### Canadà

D'acord amb Statistics Canada, 130.000 treballadors van deixar la seva feina durant la pandèmia, amb un major percentatge de dones.

## Anàlisi

Tot i que encara és massa aviat per saber-ne les causes precises i per entendre les conseqüències de la Gran Dimissió, el fenomen comença a ser analitzar per diferents pensadors socials i econòmics, com Mishal Khan, que l’anomena “Un referèndum col·lectiu sobre la crisi i els problemes laborals”, o Paul Krugman, qui parla de la “revolta dels treballadors”. En el context català, el filòsof Josep Ramoneda ha posat de relleu el seu potencial disruptiu, connectant-lo amb l'increment dels totalitarismes, en un article al diari Ara.

## Referències

* ↑ Curtis, Lisa. «Why The Big Quit Is Happening And Why Every Boss Should Embrace It» (en anglès). Forbes. [Consulta: 16 juliol 2021].
* ↑ Cohen, Arianne «How to Quit Your Job in the Great Post-Pandemic Resignation Boom». , 10-05-2021.
* 1 2 3 «JOLTS» (en anglès americà). Economic Policy Institute. [Consulta: 31 agost 2021].
* 1 2 «What the Increase in Quit Rates During a Recession Means for Women—and How to Counteract It - Ms. Magazine». msmagazine.com. [Consulta: 1r setembre 2021].
* ↑ «For some, quitting a job during COVID-19 may make sense» (en anglès americà). Marketplace, 16-09-2020. [Consulta: 1r setembre 2021].
* 1 2 «As The Pandemic Recedes, Millions Of Workers Are Saying 'I Quit'» (en anglès). NPR.org. [Consulta: 27 agost 2021].
* ↑ «Gender Differences in Sectors of Employment» (en anglès americà). Women in the States. [Consulta: 1r setembre 2021].
* ↑ «Women have been hit hard by the coronavirus labor market: Their story is worse than industry-based data suggest» (en anglès americà). Economic Policy Institute. [Consulta: 1r setembre 2021].
* ↑ «Hiring Picked Up Last Month, But The Economy Still Needs More Workers» (en anglès). NPR.org. [Consulta: 1r setembre 2021].
* 1 2 «U.S. job openings, quits hit record highs in April» (en anglès). Reuters, 08-06-2021. [Consulta: 31 agost 2021].
* ↑ Reinicke, Carmen. «The 'Great Resignation' is likely to continue, as 55% of Americans anticipate looking for a new job» (en anglès). CNBC, 25-08-2021. [Consulta: 27 agost 2021].
* ↑ «What's fueling 'The Great Resignation' among younger generations?» (en anglès). Fortune. [Consulta: 27 agost 2021].
* ↑ «JOLTS» (en anglès americà).
* ↑ LLB Staff, Reporter «Pandemic fuels 'Great Resignation' in UK job market as workforce rethinks career priorities». LondonLovesBusiness, 11-08-2021 [Consulta: 19 agost 2021].
* ↑ «4 million people quit their jobs in April, sparked by confidence they can find better work». , 09-06-2021.
* ↑ «The Work Trend Index: The Next Great Disruption Is Hybrid Work—Are We Ready?». Microsoft.com. Microsoft Corporation, 2021. [Consulta: 8 juliol 2021].
* ↑ ; Gardizy, Anissa «'A giant game of musical chairs': Waves of workers are changing jobs as the pandemic wanes». The Boston Globe, 27-06-2021 [Consulta: 28 juny 2021].
* ↑ Prudente, Gianna. «Why a resignation boom may be near». Linkedin News. [Consulta: 17 setembre 2021].
* ↑ Ramoneda, Josep. «La gran dimissió», 27-11-2021. [Consulta: 28 novembre 2021].